Preventivno održavanje

Obrada novog gradiva; 1.4.2020.

**Održavanje vozila** - 41

Naučiti i odgovoriti na pitanja za ponavljanje.

Održavanje željezničkih vozila općenito ima preventivan značaj i ono je stalan proces

koji mora osigurati sigurnu, pouzdanu i ekonomičnu eksploataciju voznog parka u javnom

željezničkom prometu. Temelji se na izvođenju niza postupaka održavanja prema zadanom

planu i rasporedu prije nego dođe do pojave kvara. Zasnovano je na zamjeni, pregledu i popravku prema zadanim kriterijima, bez obzira na njihovo stanje.

Planiranje preventivnog održavanja kod željezničkih vozila zasnovano je na sljedećim kriterijima:

• kalendarsko vrijeme,

• prijeđeni broj kilometara,

• utrošena količina goriva,

• sati rada pogonskog agregata

Preventivno održavanje sačinjavaju:

• planski popravci,

• preventivni pregledi,

• otkrivanje i otklanjanje slabih mjesta,

• plansko podmazivanje i

• održavanje po stanju.

Pojedinačno održavanje koje je potrebno provesti na određenom vozilu:

• mjesečni pregled,

• tromjesečni pregled,

• godišnji pregled,

• mali popravak svakih 4 - 6 godina,

• srednji popravak svakih 8 - 12 godina.

• veliki popravak svakih 12 - 18 godina.

Ponavljanje

1. Na kojim se kriterijima zasniva preventivno održavanje željezničkih vozila?
2. Što sačinjava preventivno održavanje?
3. Što obuhvaća pojedinačno održavanje na određenom vozilu?